L 78/48 Den Europæiske Unions Tidende 24.3.2005 RÅDETS BESLUTNING af 14. marts 2005 om bemyndigelse af Republikken Cypern til at anvende en foranstaltning, der fraviger artikel 11 i sjette direktiv 77/388/EØF om  harmonisering af medlemsstaternes lovgivning om omsætningsafgifter (2005/259/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (), særlig artikel 27, stk. 1, under henvisning til forslag fra Kommissionen, og ud fra følgende betragtninger: Republikken Cypern har ved skrivelse, som blev regi- streret i Kommissionens generalsekretariat: den 11. november 2004, anmodet om bemyndigelse til at anvende en foranstaltning, som allerede eksisterede før landets tiltrædelse af Den Europæiske Union, og som fraviger artikel 11, litra A, stk. 1, litra a), i direktiv 77/388/EØF. Sigtet med fravigelsen er at undgå afgiftsunddragelse via manipulering af værdien af leveringer, som er pålagt merværdiafgift (moms). Den særlige foranstaltning bør dog kun gælde i tilfælde, hvor administrationen kan konkludere, at fastsættelsen af beskatningsgrundlaget i henhold til artikel 11, litra A, stk. 1, litra a), i nævnte direktiv er påvirket af forbindelser af privat, retlig eller økonomisk art mellem leverandøren og modtageren. I det foreliggende tilfælde bør administrati- onen ikke handle på grundlag af simple formodninger, og de berørte parter bør have adgang til modsat bevis- førelse, i fald de anfægter administrationens fastsættelse af normalværdien. ()) EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35). (4) — Foranstaltningen er målrettet således, at den kun kan påberåbes, når en række betingelser er opfyldt og et absolut afgiftstab identificeret, og den derfor står i et rimeligt forhold til det tilsigtede mål. (5) — Andre medlemsstater har opnået tilladelse til tilsvarende fravigelser med henblik på at forhindre afgiftsunddra- gelse, og det er konstateret, at de har været effektive. (6) — Den pågældende fravigelse vil bevare størrelsen af den skyldige moms i sidste forbrugsled og har ingen negativ indvirkning på Fællesskabernes egne momsind- tægter — VEDTAGET FØLGENDE BESLUTNING: Artikel 1 Som en fravigelse af artikel 11, litra A, stk. 1, litra a), i direktiv 77/388/EØF bemyndiges Republikken Cypern til at anvende normalværdien som beskatningsgrundlag for en levering på de betingelser, der er omhandlet i artikel 2. Artikel 2 Normalværdien anvendes kun, hvis følgende betingelser er opfyldt: 1) Den betalte modværdi er mindre end normalværdien af leve- ringen. 2) Modtageren af leveringen har ikke ret til at fratrække hele momsbeløbet. 3) Leverandøren og modtageren er forbundet med forbindelser af privat, retlig eller økonomisk art som nærmere angivet i den nationale lovgivning.